Andrei Ivan a dezvăluit cum a reușit Costel Gâlcă să îl revitalizeze: ”De asta a depins!”
Universitatea Craiova s-a impus cu scorul de 2-0 în fața FCSB-ului în etapa a opta din play-off-ul Superligii României.
Andrei Ivan: ”Gâlcă știe cum să vorbească cu mine!”
Andrei Ivan a marcat al doilea gol al oltenilor în meciul cu FCSB, iar atacantul s-a declarat foarte fericit pentru victoria obținută de gruparea din Bănie. Ivan a dezvăluit cum a reușit Costel Gâlcă să îl revitalizeze.
Totodată, Ivan a mărturisit că se așteaptă la se așteaptă la un meci foarte greu la Constanța, împotriva Farului, în penultima etapă din play-off.
”Sunt foarte bucuros că am luat cele trei puncte, aveam nevoie de ele să fim pe locul doi, trebuie să jucăm la fel și cu Farul. Sunt bucuros că am marcat și că totul a fost bine. (n.r. cum a reușit Gâlcă să îl revitalizeze) Nu știu cum să vă spun. Știe cum să vorbească cu mine, știe să îmi dea încredere. Poate de asta a depins.
Vlădoiu mi-a dat o pasă foarte bună, m-am gândit să pun piciorul în minge, nici n-am văzut golul, nu știu cum a intrat mingea în poartă. Pentru noi au contat cele trei puncte.
Presiunea a fost mai mare pe FCSB. Cei de la FCSB sunt deja campioni, nu cred că au jucat cu presiune. E important că am câștigat.
Nu am știut să gestionăm unele meciuri și asta ne-a costat. Va fi un meci foarte greu cu Farul. La Constanța am câștigat de foarte puține ori. Trebuie să mergem acolo și să câștigăm”, a spus Andrei Ivan la finalul meciului.
Clasamentul din play-off-ul Superligii României
Urmăriți SPORT.RO și pe Google News